Det har periodevis også eksistert andre, mye mindre grupperinger som har kalt seg bibelstudenter, og som bygger sin tro på Charles T. Russells lære, men som har tatt avstand fra Joseph F. Rutherford. En uformell samling slike grupperinger eksisterer også i dag, og går blant annet under benevnelsen Associated Bible Students. Disse har under 10 000 medlemmer i en håndfull land. De har en teologi som sammenfaller med Jehovas vitners lære på en del sentrale områder, men holder seg atskilt fra dem og tror ikke at Jehovas vitner har «den sanne religion».